NaiveNeuron/SloPal huggingface dataset:
Ľ. Martinák, poslanec: (2008-06-19):
V ďalšom sa chcem dotknúť druhej stránky veci, kde už pri tvorbe zákona médiá zohrali svoju negatívnu úlohu a vytvorili negatívne nálady medzi cyklistami. Napríklad Hospodárske noviny zo dňa 21. 6. 2007 uverejnili článok pod názvom Bicykle zavesíme na klinec. Jednoznačne tu išlo o zavádzanie verejnosti. Pre tvoju informáciu, my máme 40 tisíc km lesných ciest, jednak tvrdých, jednak polospevnených, jednak odvozných zvážnic, ktoré takisto zaraďujeme medzi lesné cesty. Pre vašu informáciu je to obvod zemegule po rovníku. A ešte jedna záležitosť. Nikto nechce zakázať cyklistom vstup do lesa, ale ich činnosť je potrebné usmerniť vzhľadom ku vzťahu k prírode. Ďakujem.
Laurenčík, Milan, podpredseda NR SR (2021-09-29):
Na faktickú poznámku bude reagovať pán poslanec Svrček, nech sa páči.
Mizík, Stanislav, poslanec NR SR (2021-06-15):
„... hranie kariet, posedávanie a hlasná komunikácia pred obytným domom a hranie detí.“ Ja by som to dal do tej roviny, ktorá je pravdivá, bude presnejšia. Je to šialený vreskot, hviakot, posedávanie a hádky pri kartách, močení či veľká potreba na trávnik rovno pod okná a nie pri svojom dome. A to hranie detí? To je čmáranie po stenách, hádky, plač, hysterický rykot, podotýkam, do noci. Toto je vizitka pána Mikulca, takto mi odpovedal. Pomáhať a chrániť, ha-ha.
Kollár, Boris, predseda NR SR (2020-07-23):
Ďakujem pánovi poslancovi. Aktuálne máme už 12.01 hod., máme obednú prestávku do druhej. (Prerušenie rokovania o 12.01 hodine.) (Pokračovanie rokovania o 14.00 hodine.)
Abrhan, Pavol, poslanec NR SR (2014-09-17):
Ďakujem pekne, pán predseda, v rozprave vystúpili piati páni poslanci, pán poslanec Galko, pán poslanec Hlina dvakrát, pani poslankyňa, pán poslanec Mikloško, pani poslankyňa Vášáryová a ja. Nepredniesli žiadny návrh do uznesenia. Preto, prosím, dajte hlasovať o návrhu uznesenia, ktorým Národná rada schvaľuje Správu o stave vysielania v Slovenskej republike a o činnosti Rady pre vysielanie a retransmisiu za rok 2013. (Reakcie z pléna.) Hlasovacím zariadením hlasujte.
Nicholsonová, Lucia, podpredsedníčka NR SR (2016-04-28):
Ďakujeme, pán poslanec Fecko. Prerušujem týmto rokovanie o tomto bode programu a prejdeme k ďalšiemu a tým je prvé čítanie o návrhu poslanca Jána Budaja na vydanie Ústavného zákona o zrušení niektorých rozhodnutí o amnestii. Návrh Ústavného zákona je uverejnený ako tlač 37, návrh na jeho pridelenie na prerokovanie výborom je v rozhodnutí číslo 29. Teraz dávam slovo pánovi poslancovi Budajovi, aby návrh ústavného zákona, ktorý predkladá, uviedol. Nech sa páči. (Rokovanie o návrhu poslanca Národnej rady Slovenskej republiky Jána Budaja na vydanie ústavného zákona o zrušení niektorých rozhodnutí o amnestii , tlač 37.)
Šeliga, Juraj, podpredseda NR SR (2020-04-03):
Prezentujme sa a hlasujme, páni poslanci a pani poslankyne. (Hlasovanie.) Prítomných 118 poslancov, za 118 poslancov, proti nikto, zdržal sa nikto. (Potlesk.) Konštatujem, že sme schválili vládny návrh zákona č. 461/2003 Z. z. o sociálnom poistení . Budeme pokračovať hlasovaním o druhom čítaní o vládnom návrhu zákona o mimoriadnych opatreniach v súvislosti so šírením nebezpečnej nákazlivej ľudskej choroby COVID-19 v oblasti zdravotníctva, ktorý prerokúvame v skrátenom legislatívnom konaní (tlač 46). Dávam slovo pani predsedníčke výboru pre zdravotníctvo pani poslankyni Jane Cigánikovej, aby hlasovanie uvádzala. (Hlasovanie o vládnom návrhu zákona o mimoriadnych opatreniach v súvislosti so šírením nebezpečnej nákazlivej ľudskej choroby COVID-19 v oblasti zdravotníctva a ktorým sa menia a dopĺňajú niektoré zákony , tlač 46.)
Jurinová, Erika, podpredsedníčka NR SR (2014-11-08):
Pán poslanec, na vaše vystúpenie budú reagovať šiesti poslanci. Uzatváram možnosť prihlásiť sa s faktickou poznámkou. Nech sa páči, pán poslanec Viskupič. Nie je v sále. Pán poslanec Chren, nech sa páči.
Bugár, Béla, podpredseda NR SR (2017-12-08):
Nech sa páči, prezentujme sa a hlasujme o tomto návrhu. (Hlasovanie.) Prítomných 131 poslancov, za 122, 9 sa zdržali hlasovania. Návrh sme schválili. Teraz budeme pokračovať v hlasovaní o bode 33 a to v prvom čítaní o vládnom návrhu zákona o poskytovaní informácií o technickom predpise a o prekážkach voľného pohybu tovaru, tlač 754. Pán poslanec Puci, nech sa páči. (Hlasovanie o vládnom návrhu zákona o poskytovaní informácií o technickom predpise a o prekážkach voľného pohybu tovaru a o zmene zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov , tlač 754.)
Figeľ, Ján, podpredseda NR SR (2014-03-26):
Ďakujem pekne. Týmto vyhlasujem... Ešte faktická, pardon, Alojz Hlina, nech sa páči.
Bernaťák, Tibor, poslanec NR SR (2016-10-25):
Ďakujem. Jedná sa vlastne o pozmeňovací návrh k novele zákona, na vydanie zákona, ktorým sa mení a dopĺňa zákon Národnej rady o rokovacom poriadku. Mňa trošku mrzí, že z radov opozície žiadne pozmeňovacie návrhy, myslím, že až na jeden, nebol predložený. Takže samozrejme počúvame pozorne opozíciu a budeme samozrejme podľa toho aj ďalej vlastne sa správať my, respektíve budeme sa snažiť vypichnúť niektoré veci, ktoré naozaj ešte teoreticky opozícii môžu strašne prekážať. Ďakujem.
Hrnčiar, Andrej, podpredseda NR SR (2018-05-24):
Ďalším vystupujúcim v rozprave je pán poslanec Dostál.
S. Janiš, poslanec: (2007-10-16):
Konštatujem, že uvedený návrh spĺňa z formálnoprávnej stránky všetky náležitosti uvedené v rokovacom poriadku Národnej rady. Konštatujem, že zo znenia návrhu zákona je zrejmý účel navrhovanej úpravy. Osobitná časť dôvodovej správy obsahuje odôvodnenie jednotlivých ustanovení návrhu. A, ďalej, návrh obsahuje doložku zlučiteľnosti s právom Európskych spoločenstiev a s právom Európskej únie. Preto vychádzajúc z oprávnení ako spravodajca odporúčam, že po rozprave odporučím uvedený návrh zákona prerokovať v druhom čítaní. A, ďalej, navrhujem, aby návrh zákona prerokovali výbory: ústavnoprávny výbor, výbor pre financie, rozpočet a menu, výbor pre hospodársku politiku aj ako gestorský výbor, výbor pre pôdohospodárstvo, životné prostredie a ochranu prírody a výbor pre verejnú správu a regionálny rozvoj. Pán podpredseda, otvorte rozpravu.
Bugár, Béla, podpredseda NR SR (2017-09-12):
Ďakujem. Otváram rozpravu. Konštatujem, že som nedostal žiadnu písomnú prihlášku poslancov. Hlási sa niekto ústne? Nie. Vyhlasujem rozpravu za skončenú. Predpokladám, že k neexistujúcej rozprave sa nechce vyjadriť ani pán minister, ani pán spravodajca, takže prerušujem rokovanie o tomto bode programu. Nasledujúcim bodom bude prvé čítanie o vládnom návrhu zákona, ktorým sa mení a dopĺňa zákon č. 82/2005 Z. z. o nelegálnej práci a o nelegálnom zamestnávaní (tlač 662). Teraz prosím ministra práce, sociálnych vecí a rodiny pána Richtera, aby návrh, vládny návrh zákona odôvodnil. (Rokovanie o vládnom návrhu zákona, ktorým sa mení a dopĺňa zákon č. 82/2005 Z. z. o nelegálnej práci a o nelegálnom zamestnávaní a o zmene a doplnení niektorých zákonov v znení neskorších predpisov , tlač 662.)
Kollár, Boris, predseda NR SR (2022-10-05):
Pán poslanec Viskupič.
Hrnčiar, Andrej, podpredseda NR SR (2019-09-19):
Ďakujem. Nech sa páči, pán poslanec má záujem o doplňujúcu otázku.
Šimečka, Michal, podpredseda NR SR (2024-02-16):
Ďakujem. Pán poslanec Glück.
Heger, Eduard, poslanec NR SR (2017-10-12):
Ďakujem pekne. Kolega Eugen, musím povedať, že na toto vystúpenie sa oplatilo počkať, a ďakujem zaňho. Obidva momenty podľa mňa boli úplne ukážkové a doplňujúce o tú mozaiku, keď sa bavíme o rozpočtovej zodpovednosti, a bolo to dôležité, aby to tu zaznelo. A tá zmena úrokovej sadzby, presne tak to je, to, čo si povedal, to je ten kľúč k tomu, prečo nemôžme sa na dlh pozerať ľahkovážne a krátkodobo, a ten príklad s tým taxikárom, čo viac dodať, akože stručne, jasne, výstižne. Vďaka.
Kollár Boris, predseda NR SR (2021-09-21):
Hlasujeme o skrátení lehoty. Prosím, prezentujme sa a hlasujeme. (Hlasovanie.) Prítomných 131 poslancov, za 98, proti 14, zdržalo sa 18, nehlasoval 1. Návrh sme schválili.
Šudík, Tomáš, poslanec NR SR (2020-11-26):
Ďakujem za slovo. Ja budem veľmi stručný. Ja by som iba potvrdil, že ja medzi bežných ľudí chodím, dokonca mám aj kanceláriu vo svojom rodnom meste, v Humennom, kde za mnou chodia pravidelne občania, samozrejme, ak to epidemiologická situácia povoľuje. Ale nuž ľudia sa mi chodia sťažovať do kancelárie na tú nespravodlivosť a korupciu, ktorá dlhé roky Slovenskom viedla. To si, to je pravda, čo sa chodia ľudia sťažovať, že aké boli časy, kde boli časy, že existujú iba naši ľudia a ostatní ľudia boli úplne ukradnutí. Na toto sa mi ľudia chodia sťažovať. A mňa to skôr trápi, že ak by tát... ak bývalá vláda fungovala tak, ako mala, tak sme tu mohli mať desaťnásobne lepšie sociálne balíčky, aké ste zanechali našej vláde. Ďakujem krásne.
Petrák, Ľubomír, poslanec NR SR (2016-09-12):
Pani kolegyňa, prvá časť vášho vystúpenia bola čisto politická. Bol to politický útok na vládnu koalíciu. A chcem povedať svoju skúsenosť z pôsobenia v tomto parlamente. Keď som sa ja takto choval v roku 2006 po nastúpení do poslaneckých lavíc a kritizoval som politiku nášho predchodcu SDKÚ, bol som poslancom vládnej koalície a pán podpredseda Milan Hort, ktorý bol za opozíciu podpredsedom a viedol schôdzu, mi trikrát vypol mikrofón a poslal ma preč od rečníckeho pultu. My sa dnes takto k vám nesprávame napriek tomu, že ste v opozícii a ja som bol vtedy koaličný poslanec. To je ten rozdiel, viete, akože tú optiku netreba mať len tak veľmi politicky zúženú, treba sa trošku pozrieť na veci aj s nadhľadom.
Hrnčiar, Andrej, podpredseda NR SR (2017-04-07):
Pani poslankyňa Kiššová.
Lipšic, Daniel, minister vnútra SR (2011-03-29):
Ďakujem veľmi pekne. Ďakujem veľmi pekne, ja by som vás všetkých chcel požiadať o podporu naprieč politickým spektrom o návrh novely zákona. Ďakujem. (Reakcie z pléna.)
Potocký, Milan, poslanec NR SR (2021-10-06):
Ďakujem za slovo, pán predsedajúci. Myslím si, pán poslanec Taraba, že nie je to cesta, ak konzervatívci politici, politici v tejto rokovacej sále budú viac-menej na seba útočiť a vyčítať si, kto je väčší pro-lifer a kto je väčší konzervatívny politik. Toto nie je cesta. Vrátim sa aj k tomu zákonu o pomoci tehotným ženám. Viackrát ste vo svojom prejave zdôraznil, že je to bezvýznamný zákon. Ak tento zákon zachráni čo i len jeden ľudský život, a ja verím tomu, že ich zachráni oveľa viac tých nenarodených detí, tak splnil svoj účel. Pri tomto zákone o pomoci tehotným ženám nie je to o tom, že či sú víťazi v tomto zákone konzervatívne krídlo a liberáli prehrali, vyhrali tehotné ženy a deti, ktoré sa narodia. Tí sú víťazi tohto zákona. Môžem s vami súhlasiť v tom, že konzervatívni politici v tejto sále možno menej presadzujú niektoré hodnotové témy a otázky a mohlo by to byť radikálnejšie, ako ste vy to sám povedal, ale už to spomenul aj pán poslanec Goga, ľudia vo voľbách rozhodli, aké je zloženie tohto parlamentu a my sa musíme pohybovať v určitých mantineloch, ktoré nám dovolia niektoré témy presadiť. Samozrejme, aj ja by som si to predstavoval, aby to bolo ideálnejšie, lepšie, ale situácia je taká, aká je. Ďakujem veľmi pekne.
Bugár, Béla, podpredseda NR SR (2017-12-06):
Nech sa páči, prezentujme sa, hlasujme o týchto bodoch zo spoločnej správy. Gestorský výbor odporúča schváliť. (Hlasovanie.) Prítomných 131 poslancov, za 77, proti 30, zdržalo sa 23 poslancov, 1 nehlasoval. Tieto body sme schválili.
Mazurek, Milan, poslanec NR SR (2021-12-03):
Pán poslanec, poukázali ste na to, že v budúcom roku majú dôchodky rásť o 1,3 percenta. To je asi nižšia suma, ako je v podstate inflácia, ktorá postihne celú slovenskú ekonomiku, nehovoriac o tých nákladoch na ceny energií, nehovoriac o stúpajúcich nákladoch na ceny potravín a čokoľvek iného si vôbec vezmeme, priemyselných výrobkov, prakticky všetko pôjde razantne hore. Je fakt, že pod ministrom financií Igorom Matovičom bezprecedentným spôsobom schudobnejú dôchodcovia a schudobnejú zamestnanci štátu. Schudobnejú zamestnanci štátu, pretože tí budú mať zamrazené platy, pretože štát hospodári katastrofálnym spôsobom a zadlžuje sa najrýchlejšie vo svojej histórii. A toto je presne ten výsledok, že na jednej strane o tých dôchodcov absolútne nejavia záujem, spôsobia, že budú omnoho chudobnejší a budú si môcť dovoliť omnoho menej, a potom prstom ukážu na opozíciu, že ak nechce podmieniť vyplatenie nejakého poukazu, ktorý, a to treba prízvukovať, pán Tomáš, im chcú vyplatiť v lete ´22, nie teraz, v lete ´22, nie teraz, keď to potrebujú, s tým ale, že si dajú do seba pichnúť tri dávky vakcíny, tak vraj my sme nezodpovední, a nie sú schopní tie peniaze ľuďom napriamo dať. Celý čas tu počúvame, je prázdna špajza, nemajú zdroje, nie sú peniaze, neexistuje možnosť, ako by sme mohli vykryť to či hento, zaplatiť viac zdravotníkom, udržať ľudí, a náhle sa tu nájde 620 miliónov len tak. A toto je presne ten problém, že tu sa pristupuje k štátnej kase ako k nejakej nevyčerpateľnej truhlici, kde sa objavujú peniaze normálne, že padajú z neba. A tie čísla, ktoré sa tu hádžu, strieľajú od oka. Vraj 12 700 eur nás stojí jeden nezaočkovaný, alebo to je to, čo ušetríme na jednom očkovanom, lebo toľko stojí liečba, a potom pán predseda finančného výboru povie, že to je 1 300 pri najdrahšom pacientovi, a nikto to tu neopraví. Viete a to sú 10-násobne vyššie sumy hore-dole a my na to pozeráme ako opozícia, že v tej vláde trieskajú absolútne rozličné čísla.
Zmajkovičová, Renáta, podpredsedníčka NR SR (2012-09-21):
Ďakujem, pán guvernér. Pýtam sa, či žiada o záverečné slovo spravodajca. Nie. Ďakujem. Prerušujem rokovanie o tomto bode programu. Ďakujem, pán guvernér. Pokračujeme v prerušenej rozprave v prvom čítaní o návrhu poslanca Andreja Hrnčiara, Lászlóa Solymosa a Bélu Bugára na vydanie zákona, ktorým sa mení a dopĺňa zákon č. 8/2009 Z. z. o cestnej premávke (tlač 133). Prosím pána poslanca Andreja Hrnčiara, aby zaujal miesto určené pre navrhovateľa, poslanca Augustína Hambálka, aby zaujal miesto pre spravodajcu. Do rozpravy je ústne prihlásený pán poslanec Jaroslav Baška a odovzdávam mu slovo. Nech sa páči. (Pokračovanie rokovania o návrhu poslancov Národnej rady Slovenskej republiky Andreja HRNČIARA, Lászlóa SOLYMOSA a Bélu Bugára na vydanie zákona, ktorým sa dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 133.)
Šeliga, Juraj, podpredseda NR SR (2020-09-18):
Ďakujem pekne, pán poslanec, opačným smerom. Dávam slovo pánovi spravodajcovi Kollárovi z navrhnutého gestorského výboru pre kultúru a médiá. Nech sa páči, pán poslanec.
Mojš, Milan, poslanec NR SR (2017-09-07):
Vážený pán predsedajúci, vážené pani poslankyne, vážení páni poslanci, dovoľte mi ako určenému spravodajcovi predniesť spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov (tlač 571), v druhom čítaní. Výbor Národnej rady pre hospodárske záležitosti ako gestorský výbor podáva Národnej rade spoločnú správu výborov Národnej rady Slovenskej republiky. Národná rada Slovenskej republiky uznesením č. 686 zo 14. júna 2017 pridelila predmetný návrh zákona na prerokovanie týmto výborom: ústavnoprávnemu výboru, Výboru Národnej rady pre financie a rozpočet, Výboru Národnej rady pre hospodárske záležitosti a Výboru Národnej rady pre sociálne veci. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade schváliť: ústavnoprávny výbor uznesením č. 249 zo 4. septembra 2017, výbor pre financie a rozpočet uznesením č. 174 zo 4. septembra 2017, Výbor Národnej rady pre hospodárske záležitosti uznesením č. 134 zo 4. septembra 2017. Výbor Národnej rady pre sociálne veci o návrhu nerokoval, pretože nebol uznášaniaschopný. Z uznesení výborov Národnej rady uvedených pod bodom III tejto správy vyplývajú pozmeňujúce a doplňujúce návrhy uvedené v časti IV spoločnej správy. Gestorský výbor odporúča hlasovať spoločne o všetkých pozmeňujúcich a doplňujúcich návrhoch s odporúčaním gestorského výboru schváliť. Gestorský výbor na základe stanovísk výborov k predmetnému návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov, schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov bola schválená uznesením Výboru Národnej rady Slovenskej republiky pre hospodárske záležitosti č. 145 z 5. septembra 2017. Týmto uznesením výbor zároveň poveril spoločného spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Ďakujem. Prosím, otvorte rozpravu.
Zmajkovičová, Renáta, podpredsedníčka NR SR (2013-02-13):
Pán poslanec, prepáčte, že vás prerušujem. Je 10.30 hod. Máte to ešte viac ako dve minúty?
Bugár, Béla, podpredseda NR SR (2010-08-11):
Pán poslanec Kužma.
Blaha, Ľuboš, podpredseda NR SR (2024-06-11):
Pán poslanec Roman Michelko.
Poliačik, Martin, poslanec NR SR (2018-10-24):
Ďakujem, pán predsedajúci. V rozprave vystúpili traja poslanci. Nepadol žiadny procedurálny návrh. Dajte, prosím, hlasovať o tom, aby sme podľa § 73 ods. 3 písm. c) postúpili tento zákon do druhého čítania.
Kuffa, Štefan, poslanec NR SR (2014-02-07):
Ďakujem za slovo. Ja tento návrh zákona podporím a ono, keď tí občania chcú mať vlastnú obec a chcú si ju spravovať, tak naozaj im to umožniť, aby aj zákonom a legislatívou im to bolo umožnené. Nad čím som sa tak úsmevne v duchu zase pousmial, len aby nebola bitka o richtára, o starostu. Ja by som tam ešte navrhoval možno doplniť, ak ide občanom o vec, aby prvých desať rokov starosta takejto novovzniknutej obce vykonával túto službu nezištne ako občan. Vtedy naozaj uverím, že ide viac o vec, ako o peniaze. Lebo veľakrát tie bitky sú, ktoré sa zvádzajú, tak to je bitka o moc a bitka o peniaze. Aj mňa v týchto chvíľach, ale vôbec už aj v minulosti a zvlášť teraz mrzí tá skutočnosť, že mnohí občania naozaj odchádzajú z našej krajiny. Ale veľakrát to nie je práve preto, že oni nemajú vlastnú obec, lebo každý občan tú obec má, ale oni majú problém s bývaním. Majú problém s bývaním a to sú práve mladé rodiny a mladí ľudia, ktorí nemajú prácu a v posledných rokoch naozaj tento odliv mladých ľudí je čoraz väčší a toto ma veľmi mrzí. Naša krajina má všetky predispozície na to, aby vytvárala dôstojné a slušné podmienky aj pre mladých ľudí. Dnes, myslím si, že nie je takým veľkým problémom pre našich mladých študentov dosiahnuť vzdelanie aj tituly. Väčším problémom je umiestniť sa na trhu práce. Možno aj nad takouto skutočnosťou sa zamyslieť. Ja viem, že to tak nesúvisí s návrhom tohto zákona, ale ja som len reagoval na toho predrečníka, že prečo tí mladí ľudia odchádzajú. Dovolím si povedať, že práve kvôli týmto podmienkam a nie preto, že ... (Prerušenie vystúpenia časomerom.)
Paška, Pavol, predseda NR SR (2012-10-29):
Hlasujeme. (Hlasovanie.) 138 prítomných, všetci boli za. Návrh sme schválili Sme v treťom čítaní . Otváram rozpravu. Nemám prihlášku do rozpravy. Vyhlasujem rozpravu za skončenú.
Žiga, Peter, podpredseda NR SR (2024-06-12):
Prezentujme sa a hlasujme. (Hlasovanie.) 134 prítomných, 87 za, 46 sa zdržalo, 1 nehlasoval. Konštatujem, že sme uvedený návrh schválili a pristúpime k tretiemu čítaniu. Otváram rozpravu v rámci tretieho čítania . Chcem sa opýtať, či sa hlási niekto z poslancov do rozpravy. Nie je tomu tak, končím možnosť prihlásiť sa do rozpravy a vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Blanár, Juraj, podpredseda NR SR (2021-10-06):
Na vaše vystúpenie je osem faktických poznámok. Ako prvý, pán poslanec... Ááá, tak je to vymenené, tak pán poslanec Miroslav Suja. Nech sa páči.
Číž, Miroslav, poslanec NR SR (2014-11-09):
Pani kolegyňa, vy ste krehká dáma, dokonca teda ešte nie chvíľu opätovne v parlamente a sú tu iní súperi, ktorí rádovo vedú iný typ politiky, ale pridali ste sa k tomu a pridali ste sa k bezdôvodnému, podľa môjho názoru nie charakternému obviňovaniu v situácii, keď porušujete elementárne štandardy. Tak už ste urobili súd nad pani poslankyňou Zmajkovičovou s tým, že je úžasné, odkiaľ máte informácie, čo sa tam vlastne v tej piešťanskej nemocnici stalo. Ja zúfalo čakám na informácie úradov, ktoré sú legitímne: Úrad pre verejné obstarávanie, Generálna prokuratúra, ÚVO, ja neviem ešte kto všetko, tisíckrát povedané. Nie je prejavom tej politickej kultúry, po ktorej ste volali, ak nechcete lynčovať rovno ako pán Lipšic, ten to miluje, tento typ aktivít, tie sú úplne nádherné, počkať aspoň trošku na to, aby sme mali prvé relevantné výstupy? Nie mediálne, ale aby sme mali informácie, ktoré majú elementárny pulz, že majú šancu byť objektívne. Majú šancu byť. My sme urobili to, čo je nevyhnutné pre to, aby bola maximálna možnosť, aby tie informácie boli spravodlivé. Na druhej strane, ako je možné, že sa tak dramaticky všetci vyhýbate komentovať naše stanovisko? Mali sme schôdzu Národnej rady, prerušili sme ju preto, lebo sú voľby. Sú komunálne voľby, ktoré sú nesmierne dôležité. Prečo nemožno o týchto veciach hovoriť o týždeň? Možno budú tie informácie lepšie. Akým spôsobom a prečo hanebne zneužívate tento priestor pre úzke, malé politické účely politických strán, ktoré sú marginálne, tak ako sú, a majú mimoriadne malú dôveru občanov našej krajiny, a prečo do toho tieto nesmierne sebavedomé reakcie a absolútny dešpekt k ľuďom, ktorí majú za sebou desaťročie práce a desaťročie podpory od občanov, pani kolegyňa? Môže sa rovnať SMER-u SaS?... (Prerušenie vystúpenia časomerom.)
B. Bugár, podpredseda NR SR: (2002-07-10):
Teraz dávam slovo určenému spoločnému spravodajcovi z ústavnoprávneho výboru poslancovi Alexejovi Ivankovi a prosím ho, aby informoval Národnú radu o výsledku prerokovania tohto návrhu v jednotlivých výboroch. Nech sa páči, máte slovo. A. Ivanko, poslanec: Ďakujem za slovo. Vážený pán predsedajúci, vážení páni ministri, vážené kolegyne poslankyne, vážení kolegovia poslanci, dovoľte mi, aby som vás oboznámil so spoločnou správou výborov Národnej rady o prerokovaní vládneho návrhu zákona o dobrovoľných dražbách a o zmene a doplnení niektorých zákonov (tlač 1624) vo výboroch Národnej rady v druhom čítaní. Ústavnoprávny výbor Národnej rady ako gestorský výbor k vládnemu návrhu zákona o dobrovoľných dražbách a o zmene a doplnení niektorých zákonov v súlade s § 79 ods. 1 zákona Národnej rady č. 350/1996 Z. z. o rokovacom poriadku predkladá spoločnú správu výborov Národnej rady. Národná rada Slovenskej republiky svojím uznesením č. 2353 z 3. júla 2002 pridelila vládny návrh zákona o dobrovoľných dražbách a o zmene a doplnení niektorých zákonov na prerokovanie týmto výborom: Ústavnoprávnemu výboru Národnej rady a Výboru Národnej rady pre hospodárstvo, privatizáciu a podnikanie. Výbory prerokovali predmetný návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona v zmysle § 75 ods. 2 zákona Národnej rady o rokovacom poriadku v znení neskorších predpisov. Vládny návrh zákona o dobrovoľných dražbách a o zmene a doplnení niektorých zákonov (tlač 1624) odporúčali Národnej rade schváliť ústavnoprávny výbor svojím uznesením č. 1085 z 10. júla 2002 a Výbor Národnej rady pre hospodárstvo, privatizáciu a podnikanie svojím uznesením č. 854 z 9. júla 2002. Z uznesení výborov Národnej rady uvedených pod bodom III tejto správy vyplývajú pozmeňujúce a doplňujúce návrhy. Je ich celkom 38 a sú uvedené v časti IV. Gestorský výbor odporúča o pozmeňujúcich a doplňujúcich návrhoch hlasovať nasledovne: spoločne k bodom 1 až 18 s návrhom gestorského výboru schváliť ich, spoločne k bodom 20 až 32 s návrhom schváliť ich a spoločne k bodom 34 až 37 s návrhom schváliť ich, spoločne k bodom 19, 33 a 38 s návrhom gestorského výboru tieto návrhy neschváliť. Spoločná správa výborov Národnej rady o prerokovaní vládneho návrhu zákona o dobrovoľných dražbách a o zmene a doplnení niektorých zákonov bola schválená uznesením Ústavnoprávneho výboru Národnej rady č. 1086 z 10. júla 2002. Pán predsedajúci, skončil som, otvorte všeobecnú rozpravu.
Laššáková, Jana, podpredsedníčka NR SR (2013-05-22):
Pani poslankyňa Vášáryová, nech sa páči.
Pivková, Alexandra, poslankyňa NR SR (2021-06-22):
Vážený pán predsedajúci, vážené poslankyne, vážení poslanci, dovoľte mi, aby som uviedla pozmeňujúci a doplňujúci návrh k tej... k tomuto návrhu poslancov Národnej rady, k návrhu teda, ktorým dopĺňame zákon č.539/2008 z. z. o podpore regionálneho rozvoja v znení neskorších predpisov, a dovoľte mi, aby som ho aj krátko odôvodnila, kde navrhujeme do tohto zákona v § 13 ods. 1 ešte doplniť ďalšie subjekty územnej samosprávy a územnej spolupráce, ktoré vlastne v rámci regionálneho rozvoja nám zadávajú dôvod ich v rámci dotácií podporiť, resp. v tomto paragrafe začleniť, nakoľko sú veľmi významné subjekty. To znamená, navrhujeme subjekty územnej spolupráce rozšíriť o záujmové združenia právnických osôb, školy alebo školské zariadenia, vysoké školy so sídlom na území Slovenskej republiky, rozpočtové alebo príspevkové organizácie, ktorých zriaďovateľom je vyšší územný celok alebo obec, ako aj obchodné spoločnosti alebo družstvá, čím sa podporia aj projekty, ktoré sú výsledkom spolupráce a integrácie nielen priemyslu a podnikateľskej sféry, škôl, univerzít, územnej samosprávy, ale aj organizácií prospešných pre regionálny rozvoj. Toto navrhované doplnenie právnej úpravy považujeme za účelné a dôvodné, keďže tieto subjekty vykonajú veľmi významné aktivity s celospoločensky prospešnou činnosťou s pozitívnym vplyvom na regionálny rozvoj a súčasne sa týmto návrhom zákona podporí ich činnosť v prospech regionálneho rozvoja na území Slovenskej republiky v širšom zmysle. Preto mi dovoľte, teda aby som prečítala návrh v rámci, teda pozmeňujúci a doplňujúci návrh v paragrafovom znení. V čl. § 13, teda, pardon, v § 13 ods. 1 sa dopĺňajú písmená l) až p) v nasledujúcom znení: l) záujmové združenie právnických osôb so sídlom na území Slovenskej republiky; m) rozpočtová organizácia alebo príspevková organizácia, ktorej zriaďovateľom je vyšší územný celok alebo obec; n) škola alebo školské zariadenie – s odvolávkou na 8c poznámku pod čiarou, ktorý znie: zákon č. 245/2008 Z. z. o výchove a vzdelávaní, školský zákon, a o zmene a doplnení niektorých zákonov v znení neskorších predpisov; o) vysoká škola so sídlom na území Slovenskej republiky – s odvolávkou na poznámku pod čiarou k odkazu 8f, ktorý znie: zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov; p) obchodná spoločnosť alebo družstvo. Ďakujem veľmi pekne.
Saloň, Marián, poslanec NR SR (2020-05-12):
Ďakujem veľmi pekne, pán podpredseda. Vážený pán poslanec, budem reagovať na vás v tej časti, ako ste spomínali, že sa nebudete vyjadrovať k tej časti, ktorá obsahuje zákon 281. My sme dnes pred začatím schôdze Národnej rady mali výbor pre obranu a bezpečnosť, kde sme sa tomuto skrátenému legislatívnemu konaniu venovali, a ja som tam jasne svoje výhrady, konštruktívne výhrady k pánovi ministrovi mal, kde som mu povedal, že v časti zákona o ozbrojených silách, ak by sa hlasovalo o ňom samostatne, tak by si predpokladám tvrdiť, že by nemal nikto z nás problém zahlasovať za tento zákon, a by mu to prešlo rovnako, ako prechádzali zákony pánovi ministrovi Krajniakovi. Takže, ale, bohužiaľ, do článku II sa dostal zákon o štátnej službe, ktorý ale s COVID-19 nemá absolútne nič spoločné, ako ste to spomínali vo svojom vystúpení. V časti zákona 281, áno, dá sa to odôvodňovať COVID-19, pretože sú tam veci, ktoré sú tam pomenované, vecné veci. Vzhľadom k tomu, ak dochádza k prepusteniu profesionálneho vojaka v čase, keď sa zvýši stupeň nasadenia ozbrojených síl, v takom momente sa zastavujú tieto lehoty a jednoducho, aj keď je zlý vojak, nevieme ho prepustiť, pretože tie lehoty stoja. Čiže v tom odborne sa dá súhlasiť, len fakt, že toto je zlomenie legislatívneho procesu cez koleno. A využijem aj prítomnosť pána podpredsedu vlády pre legislatívu, to je jeho agenda, nech sa pozrie v programovom vyhlásení v časti legislatíva na to, že čo tam je napísané, že akým spôsobom chcete predkladať zákony. A jedným, jeden z hlavných bodov, ktorý tam máte, je, že nebudete dávať tzv. prílepky k zákonom. Takže ďakujem veľmi pekne za slovo.
Figeľ, Ján, podpredseda NR SR (2013-11-28):
Vážené pani poslankyne, vážení páni poslanci, keďže je štvrtok celý deň, podľa zákona o rokovacom poriadku nasleduje hodina otázok , ktorú týmto otváram. Zároveň vítam poslancov tureckej delegácie, ktorí sú v Národnej rade na študijnej stáži v rámci projektu Medziparlamentnej výmeny a dialógu. Páni, vitajte. (Potlesk.) Vítam aj členov vlády, ktorým poslanci písomne položili do včera do 12.00 hodiny 10 otázok pre predsedu a 14 otázok pre členov vlády. Overovatelia schôdze vyžrebovali poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Pani poslankyne a páni poslanci, predseda vlády pán Robert Fico sa z rokovania o tomto bode programu ospravedlnil kvôli zahraničnej pracovnej ceste. Svojím zastupovaním poveril podpredsedu vlády a ministra vnútra pána Roberta Kaliňáka, ktorému týmto dávam slovo, a požiadam ho, aby oznámil, kto z členov vlády bude odpovedať na otázky za neprítomných členov vlády. Neprítomní sú viacerí, ospravedlnení páni Robert Fico, Miroslav Lajčák, Tomáš Malatinský, Tomáš Borec a Marek Maďarič. Pán vicepremiér, nech sa páči.
Zimenová, Zuzana, poslankyňa NR SR (2017-06-15):
Ďakujem pekne za slovo. Ďakujem ti, pán kolega, za to, ako si naozaj dôrazne upozornil na problém. Zdieľam s tebou toto znepokojenie, že sa to dlho nerieši a že je to naozaj vážny problém. Nezaprel si v sebe učiteľa, keď si nám na názornom príklade byrokratickej veže z papiera vysokej 14 metrov ozrejmil, ako vážny je tento problém. Veľmi sa mi to páčilo a rovnako zdieľam s tebou aj tvoj názor, že zabíjanie času a energie je skutočne vo vzdelávaní zločinom. Ďakujem pekne. Len som chcela vyjadriť podporu.
Grendel, Gábor, podpredseda NR SR (2020-06-10):
Teraz je priestor prihlásiť sa do rozpravy ústne. Končím možnosť prihlásiť sa do rozpravy. Pán poslanec Osuský ako jediný. Nech sa páči, máte slovo.
Danko, Andrej, predseda NR SR (2019-01-30):
Prosím, prezentujme sa a hlasujme. (Hlasovanie.) Prítomných 145 poslancov, za 86, proti 1, zdržalo sa 57, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Suja, Miroslav, poslanec NR SR (2021-06-17):
Ďakujem za slovo. Ja som chcel vystúpiť v hodine otázok k jednej veci, ale vzhľadom na to, že sa zrušila, bude to až budúci týždeň. Bombardujú ma ľudia, či už Slováci, ktorí sú v Mali, alebo nejakí rodinní príslušníci. Poprosili ma, aby som položil ministrovi jednu otázku, chcú vedieť na to len odpoveď. Francúzsko pozastavuje svoju vojenskú operáciu v Mali a chcú sa spýtať, že ako zareagujú alebo čo idú robiť slovenskí vojaci. Len v krátkosti kvôli nim. Ďakujem.
Paška, Jaroslav, poslanec NR SR (2018-02-09):
Ďakujem za slovo, pán predsedajúci. No v prvom rade, Igor, spochybňujete rozhodnutie vlády o tom, ako bude obstarávať vozidlá 8 x 8, pretože nie Slovenská národná strana alebo nie, povedal by som jednotlivci, mali záujem na takomto riešení, ale je to rozhodnutie vlády. A povedal by som, pozitívne hodnotené rozhodnutie vlády o tom, že prednostne skúsime obstarať vozidlá cez výrobcov a producentov slovenských. Samozrejme, môžte mať podozrenie, pretože mnohokrát sa pri obstarávaní vojenskej techniky objavujú, povedal by som, aj korupčné podozrenia, ale nie je to len pri tomto riešení, ktoré vy navrhujete a podozrievate SNS-ku z nejakých nekalých praktík, ale býva to aj pri zahraničných tendroch. Vieme, prednedávnom sa riešil problém takýto aj v Rakúsku pri obstarávaní vozidiel. Ale v princípe neponúkate alternatívne riešenie, pretože ak pôjdeme do tendrov, takisto sa vyhneme alebo nevyhneme problémom s obhajovaním akéhokoľvek výberu, či už to bude Boxer alebo to bude Rosomak alebo čokoľvek budeme kupovať, vždy to podozrenie bude na stole a od vás určite, že ten obchod a ten výber dodávateľa je spojený s korupciou. Tomu sa nevyhneme. Dá sa to overiť jedine transparentným, samozrejme, postupom. A myslím, že o to sa ministerstvo usiluje a bude naozaj veľmi dôležité, aby sme teda vedeli obhájiť ten výber po tom, ako prebehnú tie skúšky, o ktorých ste hovorili, že ich, a spochybnili ste ich, že nemôžu dopadnú zle, pretože jednoducho ste presvedčený o tom, že dopadnú dobre, lebo len preto, že to chce pán Danko. Vaša, povedal by som, nenávisť alebo odpor alebo nechuť k, či už k strane SNS alebo k Andrejovi Dankovi, to už neviem presne rozlíšiť, je povýšená nad to, aby ste reálne zvažovali ... (Prerušenie vystúpenia časomerom.)
Bugár, Béla, podpredseda NR SR (2011-11-30):
Ďakujem pekne. Nakoľko nie sú faktické poznámky, takže ďalej v rozprave vystúpi pán poslanec Pellegrini. Nech sa páči, máte slovo.
Zmajkovičová, Renáta, podpredsedníčka NR SR (2014-10-30):
Pani poslankyňa Vaľová.
Sabolová, Mária, poslankyňa NR SR (2011-03-30):
Ešte by som rada poprosila pánov poslancov z výboru pre pôdohospodárstvo, životné prostredie, zajtra o 12.00 hodine by sme mohli mať rokovanie výboru, tak keby ste si mohli rezervovať pol hodinu zajtra cez obed. Ďakujem pekne.
Paška, Pavol, predseda NR SR (2013-10-18):
(Hlasovanie.) 140 prítomných, 94 za, 44 sa zdržalo, 2 nehlasovali. Sme v treťom čítaní. Otváram rozpravu. Nemám prihlášku do rozpravy. Vyhlasujem ju za skončenú.
Hrnčiar, Andrej, podpredseda NR SR (2019-06-27):
Prosím, prezentujme sa a hlasujme. (Hlasovanie.) Prítomných 135, za 39, proti 89, zdržalo sa 6, nehlasoval 1. Konštatujem, že ani tento procedurálny návrh nebol schválený.
Bugár, Béla, podpredseda NR SR (2018-05-22):
Prezentujeme sa a hlasujme. (Hlasovanie.) Prítomných 135 poslancov, za 130, 5 sa zdržali. Správu sme schválili. Prosím vás, pán poslanec, aby ste uviedli ďalšie hlasovanie k návrhu uznesenia Národnej rady k správe o stave a vývoji finančného trhu za rok 2017, tlač 953. (Hlasovanie o návrhu uznesenia k správe o stave a vývoji finančného trhu za rok 2017 , tlač 953.)
Bugár, Béla, podpredseda NR SR (2019-11-27):
Prezentujme sa a hlasujme. (Hlasovanie.) Prítomných 127, za 68, proti 31, zdržalo sa 21 poslancov, 7 nehlasovali. Konštatujem, že sme v treťom čítaní . Otváram rozpravu. Pýtam sa, či sa hlási niekto do rozpravy. Pani poslankyňa Sárközy? Asi nie, je to omyl. Takže končím možnosť sa prihlásiť, uzatváram rozpravu, a nech sa páči.
P. Hrušovský, predseda NR SR: (2003-06-26):
Pán poslanec, to je mimo prerokúvaného programu. Nemáte čo telefonovať v rokovacej sále. Neospravedlňujte svoje porušenie rokovacieho poriadku. Hlasujeme.
Laššáková, Jana, podpredsedníčka NR SR (2012-09-13):
Takže, pani poslankyne, páni poslanci, budeme pokračovať ďalej v rokovaní. Na vystúpenie pána poslanca Mihála s faktickým poznámkami: pani poslankyňa Vaľová, Tomanová, Blaha, Šedivcová, Nachtmannová a Matovič, tak ako boli prihlásení po skončení jeho vystúpenia. Nech sa páči, pani poslankyňa Vaľová.
Ďuriš Nicholsonová, Lucia, podpredsedníčka NR SR (2018-10-22):
Áno, registrujem pani navrhovateľka. Ja dávam teraz slovo spravodajkyni, ktorú určil navrhnutý gestorský výbor pre sociálne veci, pani poslankyni Shahzad, aby predniesla spravodajskú informáciu. Nech sa páči.
P. Hrušovský, predseda NR SR: (2005-09-23):
Pán minister, máte slovo.
Hrnčiar, Andrej, podpredseda NR SR (2018-01-30):
Jedna faktická poznámka. Pani poslankyňa Grausová.
Sulík, Richard, predseda NR SR (2011-09-07):
Ďakujem. Uzatváram možnosť sa prihlásiť s faktickou poznámkou. Máme dvoch poslancov prihlásených do faktických. Pán poslanec Kaník.
Přidal, Alojz, poslanec NR SR (2015-10-01):
Pán minister, som rád, že ste vaším vystúpením v rozprave prerušili kumuláciu trápnosti argumentácie poslancov SMER-u, prečo neprerušiť rokovanie pléna alebo nezvolať rokovanie grémia. Neviem, kto vymyslel ten postup, resp. určil čas, kedy pán poslanec Kamenický prednesie pozmeňovací návrh na potraviny s nižšou DPH, a to tak, aby poslanci opozície nemohli v rozprave reagovať. Bohužiaľ, i na vás sa nedá reagovať, už len faktickými poznámkami. Chcem len povedať, že ten, kto to vymyslel, ten postup, génius rozhodne nebol, skôr, s prepáčením za výraz, arogantný hlupák. Pán predseda parlamentu oznámil grémiu, že nemôže zvolať bezodkladne, pretože ide do televízie. Myslel som si, že je to prinajmenšom štáb CNN a s Ficom idú vysvetľovať žalobu Slovenskej republiky voči kvótam. S prekvapením som ho včera videl v jednej súkromnej TV, kde diskutoval o športovom zákone. Pán predseda NR SR je iste veľký milovník športu, zvlášť hokeja a má pre tento šport nepochybne veľký cit, i keď mu potom niekedy píska v ušiach. Cit pre vedenie parlamentu, bohužiaľ, moc veľký nemá. A ešte otázka na vás. Ten podnikateľ, čo žiadal tých 800-tisíc nadmerný odpočet, nebola to náhodou podnikateľka a dôchodkyňa Foraiova teta Anka?
Krajniak, Milan, poslanec NR SR (2020-02-21):
Pani poslankyňa Zimenová, ak existuje akýkoľvek právny aj mimoprávny spôsob, akým môžme zabrániť násiliu na ženách, tak to urobme a všetci poslanci hnutia SME RODINA určite za to budú hlasovať. Naďalej si však myslím, že ak niekto ubližuje vo svojej rodine svojmu manželskému partnerovi, a teraz to poviem aj opačne, bez ohľadu na to, či to robí žena mužovi, alebo muž žene, tak to nie je podmienené rodovo, ale je to podmienené tým, že ten človek je hovado, a takéto správanie je v našej spoločnosti neprípustné a má byť čo najprísnejšie postihované a myslím si, že drvivá väčšina poslancov tohto parlamentu zahlasuje za akýkoľvek zákon, ktorý postihovanie týchto ľudí ešte tvrdšie umožní.
Bittó Cigániková, Jana, poslankyňa NR SR (2021-03-30):
Pán predsedajúci, prosím, dajte hlasovať o návrhu zákona ako o celku s prijatými pozmeňujúcimi návrhmi. Gestorský výbor odporúča schváliť.
Babič, Ján, poslanec NR SR (2013-06-20):
Keďže sme odhlasovali všetky pripomienky zo spoločnej správy a mám splnomocnenie gestorského výboru, dajte, prosím, hlasovať o postúpení návrhu zákona do tretieho čítania ihneď.
M. Hort, podpredseda NR SR: (2008-06-19):
Pán poslanec Štefanec bol jediným prihláseným do rozpravy k tomuto návrhu zákona písomne. A teraz otváram možnosť prihlásiť sa do rozpravy ústne. Hlási sa pán podpredseda Miroslav Číž, ktorému nefunguje momentálne karta. Je ešte niekto, kto sa chce prihlásiť do rozpravy? Nie. Uzatváram možnosť prihlásenia sa so rozpravy ústne. Slovo má pán podpredseda Národnej rady, nech sa páči.
Pellegrini, Peter, predseda NR SR (2024-02-08):
Prezentujme sa a hlasujme o bode 31 pozmeňujúceho návrhu pána poslanca Galka a Grendela. (Hlasovanie.) Prítomných 139 poslancov, za 25, proti 78, zdržalo sa 35, nehlasoval 1. Tento bod sme neschválili.
Novotný, Viliam, poslanec NR SR (2011-03-30):
Ďakujem pekne. Zvolávam rokovanie Výboru Národnej rady Slovenskej republiky pre zdravotníctvo na dnes na 12.30 hodinu do našej zasadacej miestnosti vzhľadom na niektoré nové legislatívne zámery, ktoré prišli do Národnej rady. Ďakujem pekne.
Mičovský, Ján, poslanec NR SR (2013-09-04):
Ďakujem pekne, vážená pani podpredsedníčka. Peter, ty vieš, že ja som v rámci klubu nebol z tých, ktorí by nejak extra privítali tvoje spoločenstvo s vládnucim SMER-om. Jednoducho kvôli tomu, že moja trauma z prvej vlády pána Fica je príliš hlboká na to, aby som sa vedel nejak ľudsky cez to ľahko preniesť, ale súhlasím, je to istá ľudská malosť a nebudem ju tu riešiť. Ja chcem preto zdôrazniť, že dnešný deň bude pre mňa taký pamätný a že ja som na teba, ako na kolegu z klubu, ako na poslanca Národnej rady, ako na Róma Petra Polláka ozaj tak ľudsky hrdý. A myslím si, že akékoľvek zjednodušovanie alebo zľahčovanie toho, že tu predsi máme aj iné problémy a netreba vypichovať len Rómov, je veľmi nenáležité. Ak by sme si urobili rebríček toho, čo v najbližšom decéniu, alebo povedzme aj v 20. rokoch môže zaťažiť túto krajinu, tak je to práveže rómsky balvan, ktorý jednoducho sa nedá obísť. Ten sa musí odvaliť. A ja si myslím, že práve dnes robíš prvý krok, ktorý možno aj zaznamená história slovenského parlamentarizmu, k tomu, aby sme ten balvan neobchádzali, ale ozaj odvalili. A veľmi kolegiálne a veľmi ľudsky a veľmi poslanecky pre našu krajinu ti v tom držím palce. Ďakujem.
Lehotský, Tomáš, poslanec NR SR (2023-05-24):
Vážený pán predsedajúci, dovoľte, aby som vás s radosťou informoval aj ctené plénum, že hlasovať sa o tomto zákone bude zajtra o 17.00 hod. Ďakujem.
Kollár, Boris, predseda NR SR (2023-03-23):
Pán poslanec Kuffa.
Kuffa, Štefan, poslanec NR SR (2021-09-29):
Viete, keď žijeme takú dobu, že v podstate zákon a zákonnosť nie je spoločenskou normou alebo je spochybňovaná, tak potom sú na druhej strane, keď tá zákonnosť sa akceptuje, tak zaznievajú tu aj chvály, čo aj súhlasím, malo by to byť čosi prirodzené a normálne bez nejakých chvál. Verejný činiteľ ako taký – a to je jedno, či je to generálny prokurátor, alebo, ja neviem, poslanec Národnej rady – aby dokázal zniesť aj kritiku, ale aj tú pochvalu aby dokázal uniesť, lebo ani pochvalu veľakrát nedokážeme uniesť, hej, a hlavne vtedy, keď je prehnaná. Ale čo sa mi veľmi nepáči a to v posledných týždňoch, mesiacoch to veľmi zaznievalo a práve cez mainstreamové médiá, a to bolo zastrašovanie Generálnej prokuratúry a ešte podobné vyhlášky a vyhlásenia aj k osobe generálneho prokurátora. Toto je niečo, čo je neakceptovateľné. Viete, ja do tej, by som povedal, komunity prokurátorov nevidím, ale keď naozaj mediálne čo vnímame a teda aj služobne kdesi nižší tí prokurátori a niekedy sa mi to zdá až také neakceptovateľné, prepáčte, poviem a použijem taký výraz, že je to neslušné voči svojmu šéfovi, voči svojmu nadriadenému, aby verejne pranieroval ako svojho šéfa. Ak si to v rámci tej komunity prokurátorov, pospolitosti vydebatujú, vydiskutujú medzi sebou, to je normálna vec, ale na to sú práve aj tie porady alebo možno stretnutia, kde sa tieto veci môžu vydiskutovať. Tak ako pán generálny prokurátor to aj spomenul tuná už aj v rámci v tej rozprave, že v podstate prihliada sa na každý názor prokurátora v Slovenskej republike. A to si vysoko vážim, že takýto postoj zaujíma aj voči svojim všetkým podriadeným bez rozdielu.
Gál, Gábor, minister spravodlivosti SR (2018-10-24):
To, že, to, že mali ste takú nejakú taktiku... (Reakcie z pléna a prerušenie vystúpenia predsedajúcim.)
Laššáková, Jana, podpredsedníčka NR SR (2014-09-11):
Ďakujem pekne, pán predseda. Prosím, pán predseda vlády, aby ste v limite 15 minút odpovedali na vám adresované otázky podľa vyžrebovaného poradia. Prvá otázka je od poslanca Eugena Jurzycu a otázka znie: „Pán predseda vlády, súhlasíte s tým, že Krym je naďalej súčasťou Ukrajiny a že agresorom na Ukrajine je Ruská federácia?“ Nech sa páči, pán predseda vlády, poprosím vás o odpoveď a oznámenie ukončenia odpovede.
Kollár, Boris, predseda NR SR (2022-12-06):
Že budeme...
V. Veteška, podpredseda NR SR: (2006-12-12):
Otváram všeobecnú rozpravu. Písomne sa nikto neprihlásil. Ústne kto sa hlási do rozpravy? Pani poslankyňa Tóthová, Jarjabek a pani poslankyňa Sabolová. Končím možnosť ďalších prihlášok do rozpravy ústne. Ako prvá vystúpi pani poslankyňa Tóthová a pripraví sa pán poslanec Jarjabek.
Paška, Pavol, predseda NR SR (2014-06-26):
Pekné popoludnie. Vážené pani poslankyne, vážení páni poslanci, budeme hlasovať o prerokovaných bodoch. Najprv ale o procedurálnom návrhu, ktorý podal pán poslanec Zajac, ktorý žiada o zaradenie bodu, aby minister dopravy podal správu o priebehu súťaže na dozorovanie diaľničného úseku Lietavská Lúčka. Hlasujeme. (Hlasovanie.) 118 prítomných, 45 za, 56 proti, 17 sa zdržalo. Návrh sme neschválili. Pán poslanec Krajkovič uvedie hlasovanie najprv o návrhu uznesenia k správe o plnení úloh zahraničnej a európskej politiky v roku 2013. Je to tlač 885. (Hlasovanie o Správe o plnení úloh zahraničnej a európskej politiky Slovenskej republiky v roku 2013 , tlač 885.)
P. Hrušovský, predseda NR SR: (2002-12-11):
(Hlasovanie.) 145 prítomných, 64 za návrh, 41 proti, 38 sa zdržalo, 2 nehlasovali. Návrh sme neschválili.
Kuffa, Štefan, poslanec NR SR (2014-04-02):
Ďakujem za slovo. No súčasné nastavenie nespravodlivého sociálneho systému, no, to nie je dobrá vizitka nás všetkých, darmo sa tu budeme vyhovárať na možno opozičných, koaličných. Avšak nad jednou vecou som sa tiež tak zamyslel. Odznelo tu už to viackrát v pléne Národnej rady a mnohodetnosť je prejavom chudoby. Teraz neviem, pán kolega, či si to myslel ironicky, alebo úplne vážne, ale nemusí to byť, hej. To, že v niektorých komunitách sa to takto prejavuje, tak to neznamená, že mnohodetnosť je prejavom chudoby. Naopak, veľakrát môže byť mnohodetnosť prejavom bohatstva, aj keď nemusíš s tým súhlasiť, ale myslím si, že to veľakrát tak môže byť. A definovanie tej chudoby, myslím si, že by sa vzniesla veľká ako polemika, že čo je v podstate chudoba. Ty môžeš byť bohatý, možno nemáš ani jedno dieťa, alebo len jedno dieťa, ale chýba ti šťastie. A veľakrát možno tých ľudí, ktorých charakterizujeme, že sú chudobní, žijú pod hranicou životného minima, v biede, ale nechýba im šťastie. To sú silné paradoxy života, ktoré v podstate každodenný život prináša. Samozrejme, sú tu dobré návrhy v tom návrhu zákona, ja som to spomenul, neprihlásil som sa, žiaľ, do rozpravy, v tej krátkej poznámke človek to nepovie, ale tá priestupková imunita, že tuná je, ja s ňou nesúhlasím, len nie je to správne, nie je to dobré, aj mňa to veľakrát hnevá, lebo keď rómsky chlapec a pýta sa ho redaktor, dobre sa ti kopalo do toho starčeka? A on povie, že dobre. No, ale nič, nijaký trest nenasleduje, tak pred kamerami ho zoberiem, dám ho do polepšovne. Dám ho do polepšovne a bude otec, matka vrieskať a jednoducho, nevieš si ty s ním poradiť, tak jednoducho nastupuje represia. Ale tuná trestať rodičov prácou, veď oni nerobia ani na verejno-prospešných prácach... (Prerušenie vystúpenia časomerom.)
Šimečka, Michal, podpredseda NR SR (2024-01-11):
Ďakujem pekne. Ďalšia otázka je od pána poslanca Richtera, tiež na ministra zahraničných vecí a európskych záležitostí pána Blanára a znie. Pán minister... To je vlastne tá istá otázka, tým pádom sa pýtam pána Richtera, či má doplňujúcu otázku. Nemá, môžeme ísť ďalej. Pani poslankyňa Plevíková, opäť tá istá otázka, ktorá už bola položená, máte doplňujúcu otázku? Nemáte. V tom prípade na pána ministr..., pána poslanca Záhorčáka, ale to je tiež totožná otázka a nemá podľa všetkého doplňujúcu otázku. V tom prípade ideme na otázku, na otázku pána Janckulíka, na ministra dopravy pána Ráža, ktorého ale zastupuje pán minister zahraničia Blanár, a tá otázka od pána Janckulíka znie: „Vážený pán minister, v mene Oblastnej organizácie cestovného ruchu Klaster Orava, ktorá rieši cyklotrasu okolo Oravskej priehrady s napojením na poľskú sieť cyklotrás a prechádza cez mesto Námestovo, sa vás pýtam nasledovné: V programovom vyhlásení vlády v kapitole CYKLODOPRAVA je uvedené: Víziou vlády je v spolupráci so samosprávou aktívne podporovať budovanie cyklistických ciest, a tým zvýšiť podiel bezpečnej cyklodopravy. Moja otázka znie: Projektové dokumentácie na výstavbu cyklistických ciest sú finančne náročné a väčšina samospráv nemá finančné zdroje na to, aby si zabezpečili projektové dokumentácie. Bude ministerstvo dopravy finančne podporovať aj projektové dokumentácie a vysporiadanie pozemkov na výstavbu cyklistických ciest?“ Prosím, pán minister.
Pellegrini, Peter, podpredseda NR SR (2020-05-14):
Pán poslanec Kočiš.
A. Belousovová, podpredsedníčka NR SR: (2009-06-18):
Slovo dávam spoločnému spravodajcovi z výboru pre pôdohospodárstvo, životné prostredie a ochranu prírody pánovi poslancovi Jánovi Čechovi, bude informovať Národnú radu o výsledku rokovania výborov o tomto návrhu zákona a odôvodní návrh a stanovisko gestorského výboru. Nech sa páči, pán poslanec.